
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συνδικαλιστικά Δικαιώματα Πολιτικού Προσωπικού 

της Εθνικής Υπηρεσίας Πληροφοριών (Ε.Υ.Π.). 

Υπερωρίες Μονίμων Πολιτικών Υπαλλήλων ΓΕΝ, ΜΤΝ 

και ΤΑΝ του Α'εξαμήνου 2000. 2 

Έγκριση υπερωριακής απασχόλησης σε υπαλλήλους 

του Ο.Ε.Ε.Κ. και των Ι.Ε.Κ. 3 

Καθορισμός προϋποθέσεων χορήγησης επιδόματος 
Αυξημένης Επιχειρησιακής Ετοιμότητας για το 
στρατιωτικό προσωπικό του Λιμενικού Σώματος... 4 
Καθορισμός προϋποθέσεων χορήγησης επιδόματος 
ευθύνης Διοίκησης - Διεύθυνσης για το στρατιωτι¬ 
κό προσωπικό του Λιμενικού Σώματος. 5 

Τροποποίηση της Δ16γ/359/7/396/Γ/4.8.97 απόφασης 
συγκρότησης Κεντρικού Εργασιακού Συμβουλίου 

της ΕΥΔΑΠ. 6 

Χορήγηση ειδών ατομικής προστασίας στους εργαζο¬ 
μένους στη Φοιτητική Λέσχη του Αριστοτελείου 

Πανεπιστημίου Θεσ/νίκης. 7 

Έγκριση υπερωριακής απασχόλησης υπαλλήλων της 

Ν.Α. Λακωνίας. 8 

Συμπλήρωση της 4565/99 απόφασης Νομάρχης Λα¬ 
κωνίας για έγκριση υπερωριακής απασχόλησης... 9 

Αναμόρφωση επιτροπής για την εφαρμογή του Ν. 
2734/5.8.99 τεύχος Α'. 10 


ΑΠΟΦΑΣΕΙ Σ 

Αριθ. 479.22/1/254110 (1) 

Συνδικαλιστικά Δικαιώματα Πολιτικού Προσωπικού της 
Εθνικής Υπηρεσίας Πληροφοριών (Ε.Υ.Π.). 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Έχοντας υπόψη: 

α) Τις διατάξεις του Ν. 1645/86 «Εθνική Υπηρεσία Πλη¬ 
ροφοριών» (ΦΕΚ132/Α), όπως τροποποιήθηκαν με το άρ¬ 
θρο 44 του Ν. 2109/92 «Ρύθμιση θεμάτων εκπαίδευσης, 
στρατολογίας, καταστάσεων του προσωπικού των Ενό¬ 


πλων Δυνάμεων και άλλες διατάξεις» (ΦΕΚ 205/Α). 

β) Το Π.Δ. 360/92 «Οργανισμός της Εθνικής Υπηρεσίας 
Πληροφοριών (Ε.Υ.Π.)» (ΦΕΚ 183/Α ). 
γ) Το άρθρο 6 παρ. 2 έως και 4 του Ν.Δ. 6341/1964. 
δ) Το Ν. 1264/82 «Για τον εκδημοκρατισμό του Συνδικα¬ 
λιστικού Κινήματος και την κατοχύρωση των συνδικαλι¬ 
στικών ελευθεριών των εργαζομένων (ΦΕΚ 79/Α). 

ε. Τηνπαρ. 6του αρ. 27 «Συνδικαλιστικά δικαιώματα του 
πολιτικού προσωπικού της Εθνικής Υπηρεσίας Πληροφο¬ 
ριών (Ε.Υ.Π.)», του Ν. 2738/99 «Συλλογικές διαπραγμα¬ 
τεύσεις στη Δημόσια Διοίκηση, μονιμοποιήσεις συμβασι- 
ούχων αορίστου χρόνου και άλλες διατάξεις» (ΦΕΚ 
180/Α), με το οποίο προστίθεται άρθρο 30Β στο Ν. 
1264/82 (ΦΕΚ 79/Α), όπως αυτός ισχύει σήμερα. 

στ. Το γεγονός ότι μετά την προσθήκη του άρθρου 30Β 
στο Ν. 1264/82 (ΦΕΚ 79/Α) αναγκαίοι ο επαναπροσδιορι¬ 
σμός της Δημόσιας Αρχής στην οποίια καταχωρούνται οι 
πρωτοβάθμιες και δευτεροβάθμια συνδικαλιστικές οργα¬ 
νώσεις των πολιτικών υπαλλήλων της Ε. Υ. Π., η διαδικασία 
και ο τρόπος καταχώρισής τους, τα υπ’ αυτώντηρητέα βι¬ 
βλία καθώς και κάθε άλλη λεπτομέρεια που μπορεί να εί¬ 
ναι αναγκαία για τη ρύθμιση των ανωτέρω θεμάτων. 

ζ. Το γεγονός ότι, με την επιφύλαξη του άρθρου 281 του 
ΑΚ, τα δικαιώματα των πολιτικών υπαλλήλων της Ε.Υ.Π., 
πρέπει να ασκούνται εντός των όρθιων που προσδιορίζο¬ 
νται από τις ιδιομορφίες, την αποστολή και ιδιαίτερα τον 
εθνικό, κοινωνικό και υπερκομματικό χαρακτήρα της υπη¬ 
ρεσίας αυτής. 

η. Το όλο πλέγμα των διατάξεων του άρθρου 30Βτου Ν. 
1264/82 το οποίο επιβάλλει στην συγκεκριμένη περίπτω¬ 
ση εποπτείας από την Πολιτεία, λόγω της ιδιαιτερότητας 
και της φύσης της Εθνικής Υπηρεσίας Πληροφοριών. 

θ. Την από 28 Δεκεμβρίου 1999 Εισήγηση Διοικητή 
Ε.Υ.Π., αποφασίζουμε: 

2. Οι ιδρυτές των συνδικαλιστικών οργανώσεων των πο¬ 
λιτικών υπαλλήλων της Ε.Υ.Π., μετά την κατάρτιση της 
ιδρυτικής πράξης και του καταστατικού υποβάλλουν στο 
Πολυμελές Πρωτοδικείο αίτηση, σύμφωνα με το άρθρο 
79 ΑΚ. Η αρμοδιότητα του Πρωτοδικείου δεν θίγεται από 
τις διατάξεις του αρ. 27 παρ. 1 του Ν. 2758/99. 

Μετά την έκδοση της απόφασης του πιο πάνω δικαστη¬ 
ρίου και την ολοκλήρωση των προβλεπομένων από την 
παρ. 1 περ. 1 του αρ. 81 του ΑΚ (δημοσίευση περίληψης 
καταστατικού από τον Τύπο) ακολουθεί η εγγραφή του 

Σωματείου σύμφωνα με τους ορισμούς των διατάξεων 
του αρ. 27 παρ. 5 του Ν. 2738/99. 

3. Οι συνδικαλιστικές οργανώσεις της Ε.Υ.Π. τηρούντο 
ακόλουθα αριθμημένα και θεωρημένα, πριν την έναρξη 
χρησιμοποίησής τους, βιβλία: 

α. Μητρώο Μελών, όπου αναγράφονται αριθμημένα τα 
ονοματεπώνυμα, η διεύθυνση κατοικίας, ο αριθμός δελτί¬ 
ου αστυνομικής ταυτότητας, ο αριθμός μητρώου ασφαλι¬ 
σμένου (όπως αυτός προκύπτει από το βιβλιάριο υγείας 
του), το Ταμείο Ασφάλισης και οι χρονολογίες εγγραφής 
και διαγραφής κάθε μέλους. 

β. Πρακτικών Συνεδριάσεων Γενικών Συνελεύσεων των 
μελών. 

γ. Π ρακτικών Συνεδριάσεων των Διοικητικών τους Συμ¬ 
βουλίων. 

δ. Ταμείου, όπου καταγράφονται άλατα κινητά και ακί¬ 
νητα περιουσιακά στοιχεία των οργανώσεων. 

4. Οι συνδικαλιστικές οργανώσεις της Ε.Υ.Π. διαθέτουν 
Γραμμάτια Εισπράξεως που θεωρούνται και αριθμούνται 
πριν την έναρξη χρησιμοποίησής τους από την Ελεγκτική 
Επιτροπή. 

5. Στο Νομικό Τμήμα της Ε.Υ.Π. τηρείται ο φάκελλος κά¬ 
θε συνδικαλιστικής οργάνωσης, που περιέχει: 

α. Το καταστατικό κάθε συνδικαλιστικής οργάνωσης του 
πολιτικού προσωπικού της Ε.Υ.Π. και επικυρωμένο αντί¬ 
γραφο της δικαστικής απόφασης με την οποία εγκρίνεται. 

β. Τις τροποποιήσεις του καταστατικού τους και επικυ¬ 
ρωμένα αντίγραφα των δικαστικών αποφάσεων που το 
τροποποιούν. 

γ. Την ενδεχόμενη διάλυση αυτών, όπως και αν προέλ- 
θει και τα ονόματα των εκκαθαριστών. 

δ. Τα πρακτικά διαλογής των ψηφοδελτίων και ανακή¬ 
ρυξης των επιτυχόντων. 

ε. Το πρωτόκολλο της ψηφοφορίας και απόσπασμα 
πρακτικών της Γ ενικής Συνέλευσης των μελών των πρω¬ 
τοβαθμίων συνδικαλιστικών οργανώσεων δια της οποίας 
λαμβάνεται απόφαση αν η αντιπροσώπευσή τους στην 
τριτοβάθμια συνδικαλιστική οργάνωση θα γίνει δια μέσου 
της Ομοσπονδίας που ανήκει. 

στ. Τα προβλεπόμενα από τις παρ. 2 έως και 4 του αρ. 6 
του Ν.Δ. 6341/64 στοιχεία. 

6. Το Νομικό Τμήμα της Ε.Υ.Π. είναι αρμόδιο για: 

α. Την αρίθμηση και θεώρηση των αναφερομένων στην 
παρ. 5 της παρούσης βιβλίων των συνδικαλιστικών οργα¬ 
νώσεων, πριν αυτά αρχίσουν να χρησιμοποιούνται, και τη 
χορήγηση πληροφοριών περί των στοιχείων που εγγρά- 
φονται στα βιβλία αυτά σε όποιον έχει αποδεδειγμένα έν- 
νομο συμφέρον. 

β. Την τήρηση του φακέλλου κάθε συνδικαλιστικής ορ¬ 
γάνωσης των πολιτικών υπαλλήλων της Ε.Υ.Π., που πε¬ 
ριέχει τα στοιχεία που προβλέπει η παρ. 5 της παρούσης. 

γ. Τη χορήγηση αντιγράφων των εγγράφων που περι¬ 
λαμβάνονται στον υπ’ αυτό τηρούμενο φάκελλο καθώς 
και βεβαιώσεων, σχετικά με τα καταστατικά των συνδικα¬ 
λιστικών οργανώσεων ή τις τροποποιήσεις αυτών, σε 
όποιον έχει αποδεδειγμένα έννομο συμφέρον. 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Μαρτίου 2000 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 


Αριθ. 2/10444/0022 (2) 

Υπερωρίες Μονίμων Πολιτικών Υπαλλήλων ΓΕΝ, ΜΤΝ 
και ΤΑΝ του Α' εξαμήνου 2000. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ-ΟΙΚΟΝΟΜΙΚΩΝ 

Έχοντας υπόψη: 

Α. Τις διατάξεις του άρθρου 15 του Ν. 2592 (ΦΕΚ 
57/18.3.98 Τ.Α') που αντικατέστησε το άρθρο 18 του Ν. 
2740/97 «Αναμόρφωση μισθολογίου προσωπικού της Δη¬ 
μόσιας Διοίκησης και άλλες συναφείς διατάξεις». 

Β. Την ανάγκη καθιερώσεως υπερωριακής εργασίας 
από Μόνιμους Πολιτικούς Υπαλλήλους του Πολ. Ναυτι¬ 
κού για να αντιμετωπισθούν έκτακτες επείγουσες και 
απρόβλεπτες ανάγκες. 

Γ. Το Γενικό Προϋπολογισμό οικονομικού έτους 2000 
(Π/Υ ΓΕΝ 2000) του Υπουργείου Οικονομικών. 

Δ. Τη διαταγή ΓΕΝ/Β3-Ι Φ.400.1/2/99 από 8.12.99 που 
καθορίζονται οι Υπηρεσίες Π.Ν. που λειτουργούν σε 
24ωρη βάση. 

Ε. Την υπ’ αριθμ.43/29.10.99 απόφαση του ΔΣ/ΜΤΝ και 
την υπ’ αριθμ. 13/1.11.99 απόφαση ΔΣ/ΤΑΝ. 

ΣΤ. Το γεγονός ότι το ΜΤΝ και ΤΑΝ δεν επιχορηγούνται 
από τον Κρατικό Προϋπολογισμό. 

Ζ. Το γεγονός ότι από τις διατάξεις της παρούσης από¬ 
φασης δεν προκαλείται οικονομική επιβάρυνση στον 
Προϋπολογισμό του Κράτους. 

Η. Από τις διατάξεις της παρούσης απόφασης προκα- 
λείται οικονομική επιβάρυνση στους προϋπολογισμούς 
του ΜΤΝ και ΤΑΝ ύψους δρχ. 3.000.000 και 150.000 αντί¬ 
στοιχα. 

Θ. Την Κ.Υ.Α. Πρωθυπουργού και Υπουργού Εθνικής 
Άμυνας με αριθμό 29261/7.10.96 «Περί αναθέσεως αρμο¬ 
διοτήτων στον Υφυπουργό Εθν. Άμυνας» (ΦΕΚ 
933/10.10.96τ. Β'). 

I. Την Κ.Υ.Α. Πρωθυπουργού και Υπουργού Οικονομι¬ 
κών με αριθμό 1107/47/1239/006 Α /4.10.96 «Περί αναθέ¬ 
σεως αρμοδιοτήτων στους Υφυπουργούς Οικονομικών 
(ΦΕΚ 922/7.10/96 τ.Β'), αποφασίζουμε: 

Εγκρίνουμε την εκτέλεση υπερωριακής εργασίας με 
αμοιβή, απογευματινή νυκτερινή και εξαιρέσιμων ημερών 
για το Α' εξάμηνο 2000 (από 10.1.2000 μέχρι 30.6.2000) 
των Μονίμων Πολιτικών Υπαλλήλων των υπηρεσιών του 
Γενικού Επιτελείου Ναυτικού, ΜΤΝ, ΤΑΝ η οποία κρίνεται 
απαραίτητη για την αντιμετώπιση αναποτρέπτων και επει- 
γουσών υπηρεσιακών αναγκών: 

Α. Απογευματινή εργασία 

(1) Μέχρι 1.608 Μον. Πολιτ. Υπαλλήλων και για αριθμό 
μέχρι 134.500 ωρών εργασίας (ΚΑΕ 0511). 

(2) Μέχρι 40 Μον. Πολιτ. Υπαλλήλωντου Πεδίου Βολής 
Κρήτης και για αριθμό μέχρι 2.500 ωρών εργασίας (θα βα¬ 
ρύνει Π/Υ Π ΒΚ). 

(3) Μέχρι37Μον. Πολιτ. Υπαλλήλωντου ΝΚ/ΝΑΤΟ/ΔΝΟ 
- ΔΚ και για αριθμό μέχρι 11.252 ωρών εργασίας (ΚΑΕ 4411). 

(4) Μέχρι 14 Μον. Πολιτ. Υπαλλήλων του ΝΚ/ ΝΑΤΟ/ 
ΡΟΗΑ03 και για αριθμό μέχρι 4.200 ωρών εργασίας (ΚΑΕ 
4421). 

(5) Μέχρι 27 Μον. Πολιτ. Υπαλλήλωντου ΓΕΝ/Γ4 και για 
αριθμό μέχρι 1.150 ωρών εργασίας (ΚΑΕ 4112) του 
ΝΑΤΟ. 

(6) Μέχρι 10 Μον. Πολιτ. Υπαλλήλων του ΜΤΝ και για 
αριθμό 2500 ωρών εργασίας και 1 Μον. Πολιτ. Υπαλλήλου 
του ΤΑΝ για αριθμό 115 ωρών εργασίας (ΚΑΕ 0261). 

Β. Νυκτερινή, Κυριακών και εξαιρέσιμων καθώς και για 
συμπλήρωση της εβδομαδιαίας (Βάρδιες). 

(1) Μέχρι 1005 Μον. Πολιτ. Υπαλλήλων και για αριθμό 
μέχρι 95.000 ωρών εργασίας (ΚΑΕ 0512). 

(2) Μέχρι 30 Μον. Πολιτ. Υπαλλήλων του Πεδίου Βολής 
Κρήτης και για αριθμό 2.000 ωρών εργασίας (θα βαρύνει 
Π/Υ Π.Β.Κ.). 

(3) Μέχρι 37 Μον. Πολιτ. Υπαλλήλων του ΝΚ/ ΝΑΤΟ/ 
ΔΝΟ-ΔΚ και για αριθμό μέχρι 20.711 ωρών εργασίας (ΚΑΕ 
4411). 

(4) Μέχρι 13 Μον. Πολιτ. Υπαλλήλων του ΝΚ/ΝΑΤΟ/ 
ΡΟΒΑ03 και για αριθμό μέχρι 1.950 ωρών εργασίας (ΚΑΕ 
4411). 

3. Τα όρια υπερωριακής εργασίας κατά Υπηρεσία θα κα¬ 
θορίζονται από το Γενικό Επιτελείο Ναυτικού, σύμφωνα με 
τις απαιτούμενες ανά τρίμηνο υπηρεσιακές ανάγκες. 

4. Η δαπάνη που θα προκύψει από την εκτέλεση των 
εγκριθεισών ωρών εργασίας Α' εξαμήνου 2000, ύψους 
διακοσίων δεκαέξι εκατομμυρίων πεντακοσίων χιλιάδων 
(216.500.000) δραχμών περίπου, σε καμμία περίπτωση 
δεν επιτρέπεται να υπερβεί τις πιστώσεις που έχουν εγ¬ 
γράφει στους οικείους Κωδικούς Αριθμούς 0511 και 0512 
προϋπολογισμού ΓΕΝ, όπως θα διαμορφωθούν με τα πο¬ 
σοστά αποδέσμευσης που θα εγκριθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2000 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜΗΤΡΙΟΣ ΑΠΟΣΤΟΛΑΚΗΣ ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 2/16560/0022 (3) 

Έγκριση υπερωριακής απασχόλησης σε υπαλλήλους 
του Ο.Ε.Ε.Κ. και των Ι.Ε.Κ. 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.2009/92 (ΦΕΚ 18/τ.Α') «Εθνικό Σύ¬ 
στημα Επαγγελματικής Εκπαίδευσης και Κατάρτισης και 
άλλες διατάξεις», όπως τροποποιήθηκε, συμπληρώθηκε 
και ισχύει. 

2. Την με αριθμ. 121/25.5.1992 (ΦΕΚ371/τ. Β'), «Κανονι¬ 
σμός Λειτουργίας του Οργανισμού Επαγγελματικής Εκ¬ 
παίδευσης και Κατάρτισης (Ο.Ε.Ε.Κ.)», Απόφαση του 
Υπουργού του ΥΠ.Ε.Π.Θ., όπως τροποποιήθηκε συμπλη¬ 
ρώθηκε και ισχύει. 

3. Την υπ’ αριθμ. Φ. 908/Η/7833/17.12.99, Απόφαση του 
Υπουργού Εθνικής Παιδείας και Θρησκευμάτων, με την 
οποία ανανεώθηκε η θητεία του Προέδρου του Ο.Ε.Ε.Κ. 
(ΦΕΚ219, τ. Ν.Π.Δ.Δ. 23.12.99). 

4. Τις διατάξεις του άρθρου 15 του Ν. 2592/98 (ΦΕΚ 
57Α/18.3.98), «Αναπροσαρμογή συντάξεων πολιτικών συ¬ 
νταξιούχων του Δημοσίου, ρύθμιση συνταξιοδοτικών θε¬ 
μάτων και άλλες διατάξεις». 

5. Το γεγονός ότι στον Ο.Ε.Ε.Κ. και στα λειτουργούντα 
I. Ε. Κ. της Χώρας δεν καθίσταται δυνατή η διεκπεραίωση 
της εργασίας εντός του κανονικού ωραρίου λόγω έλλει¬ 
ψης υπαλλήλων και δεδομένου του ότι το ωράριο λει- 
τουργίαςτων Ι.Ε.Κ. είναι8π.μ. έως 22.30 μ.μ. 


6. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του Ν.Π.Δ.Δ. «Οργανισμός 
Επαγγελματικής Εκπαίδευσης και Κατάρτισης, ύψους 
77.200.000 δρχ. περίπου, για το Α' εξάμηνο του τρέχοντος 
οικονομικού έτους. Για την ανωτέρω δαπάνη έχει εγγράφει 
πίστωση στον προϋπολογισμό του Ν. Π.Δ.Δ. Οργανισμός 
Επαγγελματικής Εκπαίδευσης και Κατάρτισης» ύψους 
160.000.000 στον Φορέα 0260 και Κ.Α.Ε. 0261. 

7. Την αριθμ. 1107147/1239/0006 Α/4.10.96 (ΦΕΚ 
922/Β/96), Απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών». 

8. Τη σύμφωνη γνώμη του Δ. Σ. του Ο. Ε. Ε. Κ. που δια¬ 
τυπώθηκε στην 4/7.2.2000 συνεδρία του, αποφασίζου¬ 
με: 

Την έγκριση από 7.2.2000 μέχρι 30.6.2000 καθιέρωσης 
υπερωριακής απασχόλησης για 560 υπαλλήλους που 
υπηρετούν στον Ο. Ε. Ε. Κ., στο παράρτημα Ο. Ε. Ε. Κ. 
Θεσσαλονίκης, στα 140 I. Ε. Κ. και παραρτήματα αυτών 
και μέχρι 100 ώρες υπερωρίας ανά υπάλληλο. Η υπερω- 
ριακή απασχόληση γίνεται πέρα του κανονικού ωραρίου. 
Ο συγκεκριμένος αριθμός υπερωριών των υπαλλήλων 
ορίζεται κάθε φορά με απόφαση του Προέδρου του 
Ο.Ε.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2000 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 
-♦- 

Αριθ. 2/17122/0022 (4) 

Καθορισμός προϋποθέσεων χορήγησης επιδόματος Αυ¬ 
ξημένης Επιχειρησιακής Ετοιμότητας για το στρατιω¬ 
τικό προσωπικό του Λιμενικού Σώματος. 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη τις διατάξεις: 

α. Της παραγράφου 4 του άρθρου 31 του Ν. 2768/1999 
(Α'273). Μετο οποίο συμπληρώθηκαν οι διατάξεις του Ν. 
2448/96 «Μισθολογικές ρυθμίσεις μονίμων στελεχών των 
Ενόπλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και του Λιμενικού Σώματος» 
(ΦΕΚ Α 279). 

β. Του άρθρου 40 του Ν. 849/78 «Περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της χώρας (ΦΕΚ 232) όπως τροποποιήθη¬ 
κε μετο άρθρο 8του Ν. 2129/93. 

γ. Του άρθρου 29 του Ν. 1558/85 «Κυβέρνηση και κυ¬ 
βερνητικά όργανα (ΦΕΚΑ 137) που προστέθηκε μετο άρ¬ 
θρο 27του Ν.2081/92 (ΦΕΚΑ' 154) όπως αντικαταστάθη- 
κε μετο άρθρο 1 παρ. 2του Ν. 2469/97 (ΦΕΚΑ'38). 

δ. Τις διατάξεις της υπ’ αριθ. 1107147/1239/0006Α από 
4.10.96 απόφασης Πρωθυπουργού και του Υπουργού Οι¬ 
κονομικών «Ανάθεσης αρμοδιοτήτων Υπουργού Οικονο¬ 
μικών στους Υφυπουργούς Οικονομικών» (Β' 922). 

ε.Το γεγονός ότι από τις διατάξεις της παρούσας από¬ 
φασης, προκαλείται πρόσθετη επιβάρυνση στον κρατικό 
Προϋπολογισμό για το έτος 2000 765 εκ δρχ. και για τα 
επόμενα έτη 1.020 εκ δρχ. η οποία θα καλυφθεί από τις πι- 

στώσειςτου ΚΑΕ 0439 του φορέα 41/110 του προϋπολο¬ 
γισμού εξόδων του ΥΕΝ. 

Άρθρο 1 

Δικαιούχοι - Όροι και προϋποθέσεις καταβολής. 

1. Το Επίδομα Αυξημένης Επιχειρησιακής Ετοιμότητας 
που προβλέπεται από τις διατάξεις του άρθρου 31 παρά¬ 
γραφος 4 εδάφιο β του Ν. 2768/1999 (ΦΕΚ Α' 273) κατα¬ 
βάλλεται στο προσωπικό του Λιμενικού Σώματος που 
εκτελεί νυκτερινή υπηρεσία. 

2. Ως νυκτερινή υπηρεσία θεωρείται εκείνη που εκτελεί- 
ται από ώρα 22.00 της προηγουμένης μέχρι 6.00 της επο¬ 
μένης. 

3. Στο προσωπικό Λιμενικό Σώματος καταβάλλεται για 
κάθε ώρα νυχτερινής απασχόλησης το ποσό των 625 δρχ. 
Οι ώρες νυχτερινής απασχόλησης σε καμμία περίπτωση 
δεν μπορούν να υπερβούν τον συνολικό αριθμό του ενός 
εκατομμυρίου επτακοσίων χιλιάδων (1.700.000) ωρών 
κατ’ έτος. 

4. Το ποσό καταβολής στο δικαιούχο υπόκειται στις νό¬ 
μιμες κρατήσεις και σε φόρο εισοδήματος. 

5. Με τη λήξη κάθε μήνα υποβάλλονται καταστάσεις 
των δικαιούχων στο ΥΕΝ/ΔΟΥ-2 (Διαχείριση) με τα απα¬ 
ραίτητα στοιχεία υπογεγραμμένες από τους Προϊσταμέ¬ 
νους των Υπηρεσιών ή τους νομίμους αναπληρωτές αυ¬ 
τών. 

Άρθρο 2 
Έναρξη ισχύος. 

Η παρούσα απόφαση ισχύει από 1.1.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 2/17121/0022 (5) 

Καθορισμός προϋποθέσεων χορήγησης επιδόματος ευ¬ 
θύνης Διοίκησης - Διεύθυνσης για το στρατιωτικό προ¬ 
σωπικό του Λιμενικού Σώματος. 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη τις διατάξεις: 

α. Της παραγράφου 4 του άρθρου 31 του Ν. 2768/1999 
(Α' 273). Μετο οποίο συμπληρώθηκαν οι διατάξειςτου Ν. 
2448/96 «Μισθολογικές ρυθμίσεις μονίμων στελεχών των 
Ενόπλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και του Λιμενικού Σώματος» 
(ΦΕΚ Α'279). 

β.Του άρθρου 40 του Ν.849/78 «Περίπαροχής κινήτρων 
δια την ενίσχυσιντης περιφερειακής και οικονομικής ανά¬ 
πτυξης της χώρας (ΦΕΚ/232) όπως τροποποιήθηκε με το 
άρθρο 8 του Ν. 2129/93. 

γ. Του άρθρου 29 του Ν. 1558/85 «Κυβέρνηση και κυ¬ 
βερνητικά όργανα (ΦΕΚ Α' 137) που προστέθηκε μετο άρ¬ 
θρο 27 του Ν. 2081/92 (ΦΕΚ Α' 154) όπως αντικαταστά- 
θηκε μετο άρθρο 1 παρ. 2του Ν.2469/97 (ΦΕΚΑ'38). 

δ. Της υπ’ αριθ. 1107147/1239/0006Α από 4.10.96 Κοι¬ 
νής Απόφασης Πρωθυπουργού και Υπουργού Οικονομι¬ 


κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β' 922). 

ε. Το γεγονός ότι από τις διατάξεις της παρούσας από¬ 
φασης, προκαλείται πρόσθετη επιβάρυνση στον Κρατικό 
Προϋπολογισμό για το έτος 2000 83,250 εκ. δρχ. και για 
τα επόμενα έτη 111 εκ δρχ. τα οποία θα καλυφθούν από 
τις πιστώσεις του ΚΑΕ 0439 του φορέα 41/110 του προϋ¬ 
πολογισμού εξόδων ΥΕΝ, αποφασίζουμε: 

1. Καθορίζουμε τις κατηγορίες των δικαιούχων καθώς 
και τους όρους και προϋποθέσεις καταβολής του επιδό¬ 
ματος ευθύνης Διοίκησης - Διεύθυνσης που προβλέπεται 
από τις αναφερόμενες διατάξεις στην παράγραφο α’ του 
προοιμίου της παρούσας Κοινής Απόφασης και χορηγού¬ 
με το επίδομα αυτό στα ακόλουθα μόνιμα στελέχη του Λι¬ 
μενικού Σώματος ως εξής: 

α) Από το βαθμό του πλωτάρχου και άνω, επειδή στο σύ¬ 
νολό τους ασκούν Διοίκηση. 

β) Από το βαθμό του Υποπλοιάρχου και κάτω οι ασκού- 
ντες Διοίκηση λόγω θέσεως. Στην κατηγορία αυτή υπά¬ 
γονται οι: 

Διευθυντές Διευθύνσεων και Υπηρεσιών ΥΕΝ, οι Προϊ¬ 
στάμενοι των Λιμενικών Αρχών (Κεντρικών Λιμεναρχείων- 
Λιμεναρχείων - Υπολιμεναρχείων - Λιμενικών Σταθμών) 
καθώς και οι Διοικητές των Λιμενικών Τμημάτων. Οι Υπο- 
λιμενάρχες και οι Διοικητές Λιμενικής Αστυνομίας των Κε¬ 
ντρικών Λιμεναρχείων. Οι Διοικητές και οι Υποδιοικητές 
των Κέντρων Επιμόρφωσης Στελεχών Εμπορικού Ναυτι¬ 
κού, Ακαδημιών Εμπορικού Ναυτικού, Δημόσιων Σχολών 
Εμπορικού Ναυτικού της Σχολής Λιμενοφυλάκων, ο Διευ¬ 
θυντής Σπουδών της Σχολής Δοκίμων Υπαξιωματικών Λι¬ 
μενικού Σώματος και Μουσικής Λ. Σ. καθώς και οι Κυβερ¬ 
νήτες πλοίων ή σκαφών Λ. Σ. που έχουν οργανική σύνθε¬ 
ση πληρώματος τουλάχιστον 5 ανδρών, ή οι αρχαιότεροι 
του Κυβερνήτη βαθμοφόροι που ασκούν τη διοίκηση του 
σκάφους. 

2. Το ανωτέρω επίδομα: 

α) Δενλαμβάνεται υπόψη κατά τον υπολογισμό των επι¬ 
δομάτων εορτών και αδείας. 

β) Δεν καταβάλλεται σε περιπτώσεις που περικόπτο¬ 
νται οι αποδοχές των δικαιούχων, όπως σε περίπτωση 
αργίας λόγω πρόσκαιρης παύσης, λιποταξίας, παράνο¬ 
μης απουσίας, υποδικίας, αργίας με προσωρινή απόλυ¬ 
ση, καταδίκης άνευ στέρησης βαθμού, διοικητικής προ- 
φυλάκισης, προσωρινής απόλυσης, κανονικής άδειας 
πλέον του μήνα και στις τρίμηνες αποδοχές. Για την πε¬ 
ρικοπή του επιδόματος ο μήνας λογίζεται ότι έχειτριάντα 
(30) ημέρες. 

γ) Δεν καταβάλλεται σε περίπτωση απουσίας λόγω 
αναρρωτικής αδείας πλέον του μήνα, άδειας κυήσεως και 
λοχείας, εκπαιδευτικής άδειας καθώς και στους υπηρε- 
τούντες ή τοποθετημένους στο εξωτερικό. 

δ) Δεν καταβάλλεται στους στρατιωτικούς που επανήλ¬ 
θαν στην ενέργεια ως αποκατασταθέντες με δικαστικές 
αποφάσεις, για το χρόνο που ήταν εκτός υπηρεσίας. 

ε) καταβάλλεται στους δικαιούχους με τις μισθολογικές 
καταστάσεις όπως και οι λοιπές αποδοχές με τη ροή των 
λοιπών μεταβολών μισθοδοσίας. 

στ) Υπόκειται σε κράτηση φόρου εισοδήματος και τις 
λοιπές νόμιμες κρατήσεις. 

Η ισχύς της παρούσας απόφασης, δημοσιευόμενης 
στην Εφημερίδα της Κυβερνήσεως, αρχίζει από 1-1-2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2000 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. Δ16γ/125/13/121 /Γ (6) 

Τροποποίηση της Δ16γ/359/7/396/Γ/4.8.97 απόφασης 
συγκρότησης Κεντρικού Εργασιακού Συμβουλίου της 
ΕΥΔΑΠ. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 12 του Π. Δ/τος 
488/23.12.87 «Δομή ρόλος και τρόπος διοίκησης και λει¬ 
τουργίας της κοινωνικοποιημένης επιχείρησης Εταιρείας 
Υδρεύσεως και Αποχετεύσεως Πρωτευούσης». 

2. Τις διατάξεις των άρθρων 13 και 14 του Ν. 2690/99 
(ΦΕΚ 45/τ.Α'/99) «Κύρωση του Κώδικα Διοικητικής Διαδι¬ 
κασίας και άλλες διατάξεις». 

3. Την αριθ. Δ16γ/08/102/Γ/24.2.97 απόφαση «Ορισμός 
Πενταμελών Εφορευτικών Επιτροπών της ΕΥΔΑΠ». 

4. Το αριθ. Δ16γ/08/102/Γ/24.2.97 «Ορισμός Πενταμε¬ 
λών Εφορευτικών Επιτροπών της ΕΥΔΑΠ». 

4. Το αριθ. 2908/13.5.97 έγγραφο της Ομοσπονδίας 
προσωπικού ύδρευσης και Αποχέτευσης Ελλάδος. 

5. Την αριθ. 4/21.1.2000 και 8/18.2.2000 έγγραφα του 
Κεντρικού Εργασιακού Συμβουλίου (ΚΕΣ) της ΕΥΔΑΠ και 
το γεγονός ότι συνταξιοδοτήθηκε το τακτικό μέλος του εν 
λόγω Συμβουλίου, Λαζάρου Ιωάννης του Γεωργίου. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος των πιστώσεων 
προϋπολογισμού της ΕΥΔΑΠ. 

7. Την αριθ. Δ17α/03/99/Φ.2.2.1/96 απόφαση «Ανάθεση 
αρμοδιοτήτων του Υπουργού ΠΕΧΩΔΕ στους Υφυπουρ¬ 
γούς ΠΕΧΩΔΕ Χρίστο Βερελή και Θεόδωρο Κολιοπάνο», 
αποφασίζουμε: 

Τροποποιώντας την αριθ. Δ16γ/359/7/396/Γ/4.8.97 
απόφαση «Συγκρότηση Κεντρικού Εργασιακού Συμβου¬ 
λίου (ΚΕΣ) της ΕΥΔΑΠ», ορίζουμε τακτικό μέλος του εν 
λόγω Συμβουλίου το υπό στοιχεία α' αναπληρωματικό μέ¬ 
λος του ιδίου Συμβουλίου Ιωάννη Αλεξόπουλοτου Γεωρ¬ 
γίου σε αντικατάσταση του συνταξιοδοτηθέντος μέλους 
υπό στιχεία 4, Ιωάννη Λαζάρου του Γεωργίου. 

Αναπληρωματικό μέλος ορίζεται η Ρηγοπούλου Βαρβά¬ 
ρα και η αρίθμηση των αναπληρωματικών μελών μέχρι και 
το υπό στοιχείο (5) ανακαθορίζεται ως εξής: 

1. Σκαλωμένος Ιωάννης του Αποστόλου 

2. Ριζομυλιώτης Χαράλαμπος του Ηλία 

3. ΣελίμηςΔημήτριοςτου Αριστείδου 

4. Πόγκας Γεώργιος του Ιωάννη 

5. Ρηγοπούλου Βαρβάρα του Χαριλάου 

Κατά τα λοιπά ισχύει η αριθ. Δ16γ/359/7/396/Γ/4.8.97 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2000 

Ο ΥΦΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


Αριθ. 130064 (7) 

Χορήγηση ειδών ατομικής προστασίας στους εργαζομέ¬ 
νους στη Φοιτητική Λέσχη του Αριστοτελείου Πανεπι¬ 
στημίου Θεσ/νίκης. 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΥΦΥΠ. ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 .Τις διατάξεις του άρθρου 7 (παράγραφος 3) της ΚΥΑ 
88555/3293/4.10.88 (ΦΕΚ 721/88/Β) «Υγιεινή και ασφά¬ 
λεια του προσωπικού του Δημοσίου, των ΝΠΔΔ και των 
ΟΤΑ» η οποία κυρώθηκε με το άρθρο 39 του Ν. 1836/89 
(ΦΕΚ79/Α). 

2. Το γεγονός ότι για τους υπαλλήλους που περιλαμβά¬ 
νονται στην απόφαση αυτή λόγω της εργασίας που εκτε- 
λούν είναι αναγκαία η χρησιμοποίηση μέσων ατομικής 
προστασίας. 

3. Την, σύμφωνα με το Β1/201/11.3.99 έγγραφο, σύμ¬ 
φωνη γνώμη του Υπουργείου Παιδείας και Θρησκευμά¬ 
των. 

4. Την με αριθμ. 1107141/1239/0006 Α/4.10.96 απόφα¬ 
ση του Πρωθυπουργού και του Υπουργού Οικονομικών 
«περί αναθέσεως αρμοδιοτήτων στους Υφυπουργούς Οι¬ 
κονομικών» (ΦΕΚ 922/Β/7.10.96). 

5. Την 8211/8.3.99 κοινή απόφαση του Πρωθυπουργού 
και της Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων Υπουργού Εσω¬ 
τερικών, Δημόσιας Διοίκησης και Αποκέντρωσης στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης» (ΦΕΚ 198/Β). 

6. Το γεγονός ότι από τις διατάξεις της παρούσας από¬ 
φασης προκαλείται δαπάνη για το έτος 2000 συνολικού 
ύψους 10.000.000 δρχ. η οποία θα βαρύνει τον προϋπο¬ 
λογισμό της Φοιτητικής Λέσχης του Αριστοτελείου Πανε¬ 
πιστημίου Θεσσαλονίκης και ειδικότερα τους ΚΑΕ 1528, 
1529, 1531 στους οποίους έχουν εγγράφει για το έτος 
2000 πιστώσεις συνολικού ύψους 10.000.000 δρχ. Για κά¬ 
θε επόμενο έτος η δαπάνη θα αυξάνεται ποσοστιαία σύμ¬ 
φωνα με την τιμαριθμική αύξηση, αποφασίζουμε: 

Τη χορήγηση μέσων ατομικής προστασίας κατά έτος 
στους μόνιμους και στους με σχέση εργασίας ιδιωτικού 
δικαίου αορίστου χρόνου υπαλλήλους της Φοιτητικής Λέ¬ 
σχης του Αριστοτελείου Πανεπιστημίου Θεσσαλονίκης 
ως ακολούθως: 

Α) Του κλάδου ΠΕ Κτηνιάτρων και ΠΕ Χημικώνπου απα¬ 
σχολούνται με την ποιοτική παραλαβή των τροφίμων και 
τον έλεγχο παρασκευής συσσιτίου στα μαγειρεία. 

Β) Του κλάδου ΤΕ Υγείας και Πρόνοιας (Νοσηλεύτριες- 
ές) που απασχολούνται στην Υγειονομική Υπηρεσία και 
συμμετέχουν στην ποσοτική παραλαβή των τροφίμων 
στον προαύλιο χώρο. 

Γ) Του κλάδου ΔΕ Κοινωνικών Υπηρεσιών που απασχο¬ 
λούνται στην Υγειονομική Υπηρεσία και συμμετέχουν 
στην ποσοτική παραλαβή των τροφίμων στον προαύλιο 
χώρο. 

Δ) Του κλάδου ΤΕ Τεχνολογικών Εφαρμογών που ασχο¬ 
λούνται με τις μηχανολογικές εγκαταστάσεις εντός και 
εκτός των μαγειρείων. 

Ε) Του κλάδου ΔΕ Τεχνικών που ασχολούνται ως 
υδραυλικοί και ηλεκτρολόγοι με τις υδραυλικές και ηλε- 

κτρολογικές εγκαταστάσεις εντός και εκτός των μαγει¬ 
ρείων. 

Στ) Του κλάδου ΔΕ Αποθηκαρίων που ασχολούνται στα 
μαγειρεία και στον προαύλιο χώρο αυτών. 

Ζ) Του κλάδου ΥΕ Βοηθητικού Προσωπικού (Φύλακες, 
Νυχτοφύλακες, Θυρωροί, Κλητήρες) που ασχολούνται 
με τη φύλαξη των εσωτερικών και εξωτερικών χώρων (πε¬ 
ριπολίες). 

Η) Του κλάδου ΔΕ Μαγείρων που ασχολούνται με την 
παραλαβή των τροφίμων. 

Θ) Του κλάδου ΥΕ Βοηθητικού Προσωπικού Εστιατορί¬ 
ου (εργάτες μαγειρείων, γενικών καθηκόντων, λαντζιέρη- 
δες κλπ) που ασχολούνται με την καθαριότητα του προ¬ 
αυλίου χώρου, τις φορτοεκφορτώσεις και τη μεταφορά 
προϊόντων σε αποθήκες και ψυγεία. 

I) Του κλάδου ΠΕ Διοικητικού Οικονομικού και του κλά¬ 
δου ΔΕ Διοικητικού Λογιστικού που ασχολούνται με την 
παραλαβή τροφίμων και υλικών στον προαύλιο χώρο και 
τους ελέγχους στους χώρους της κουζίνας. 

Χορηγούνται: 

1. Χειμερινά 

Δύο μπουφάν τύπου τζιν. 

Δύο παντελόνια τύπου τζιν. 

Δύο πουκάμισα βαμβακερά. 

Δύο ζεύγη αντιολισθηρών υποδημάτων, δερμάτινα 
αδιάβροχα. 

Ένα πουλόβερ μάλλινο με μανίκια, τύπου ζιβάγκο. 

Ένα αδιάβροχο. 

2. Θερινά 

Δύο παντελόνια τύπου τζιν. 

Δύο πουκάμισα. 

Μία μπλούζα. 

3. α.) Στους υπαλλήλους της παραγράφου Α, θα χορη¬ 
γούνται επί πλέον δύο λευκές ρόμπες εργαστηρίου (χει¬ 
μερινές) και δύο λευκές ρόμπες εργαστηρίου (θερινές). 

β) Στους υπαλλήλους των παραγράφων Β, Γ, Η, Θ θα χο¬ 
ρηγούνται επί πλέον δύο λευκές ρόμπες (χειμερινές) και 
δύο λευκές ρόμπες (θερινές). 

γ) Στους υπαλλήλους της παραγράφου Θ επιπρόσθετα 
θα χορηγείται μία (1) ειδική κάπα για την είσοδο σε ψυγεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2000 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ Ν. ΧΡΙΣΤΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΜΙΛΤΙΑΔΗΣ ΠΑΠΑΝΤΩΝΙΟΥ 
-♦- 

Αριθ. 4565 (8) 

Έγκριση υπερωριακής απασχόλησης υπαλλήλων της 
Ν.Α. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του άρθρου 18 του Ν. 2470/97, όπως 
αντικαταστάθηκαν με τις όμοιες του άρθρου 15 του Ν. 
2592/98. 

2. Τις διατάξεις του άρθρου 25 παρ. 7 του Ν. 2738/99 
(ΦΕΚ. 180/Α/99). 


3. Τιςαριθ. Φ. 311.3/318/12.11.99, Φ. 311/319/99, Φ. 311.3/ 
366/ 99 και Φ. 311.3/357/99 αποφάσεις μας, με τις οποίες 
συγκροτήθηκαν επιτροπές καταγραφής και αποτίμησης 
των ζημιών που προξενήθηκαν από τις πρόσφατες πλημμύ¬ 
ρες που έπληξαντο Νομό Λακωνίας, αποφασίζουμε: 

1. Διαπιστώνουμε την ανάγκη υπερωριακής απασχόλη¬ 
σης των υπαλλήλων της Ν.Α. που συμμετέχουν στις επι¬ 
τροπές που συγκροτήθηκαν με τις αποφάσεις που ανα- 
φέρονται στην παρ. 3 του σκεπτικού καθώς και του Προϊ¬ 
σταμένου του Τμήματος Π.Σ.Ε.Α. της Ν.Α. 

2. Εγκρίνουμε την υπερωριακή απασχόληση των ανω¬ 
τέρω υπαλλήλων για χρονικό διάστημα τριών (3) μηνών 
από 7.11.1999 και για συνολικό αριθμό 150 απογευματι¬ 
νών ωρών ανά υπάλληλο,τακτικό ή αναπληρωματικό. 

3. Η πραγματοποίηση της υπερωριακής εργασίας θα 
βεβαιώνεται από εμάς για τους Δ/ντές των Υπηρεσιών και 
για τον Προϊστάμενο του Τμήματος ΠΣΕΑ για δε τους 
υπόλοιπους υπαλλήλους από τον Δ/ντή της Υπηρεσίας 
τους. 

4. Η αντίστοιχη δαπάνη, η οποία προβλέπεται να ανέλ- 
θει στο ποσό των τριών (3) εκατομμυρίων δρχ. περίπου, 
θα καλυφθεί από το ποσό των 80 εκατομμυρίων δρχ. με το 
οποίο επιχορηγήθηκε η Ν.Α. Λακωνίας, με την αριθ. 
39327/16.11.99 απόφαση του Υπουργείου Εσωτερικών, 
Δημόσιας Διοίκησης και Αποκέντρωσης για την αποκατά¬ 
σταση των ζημιών που προξενήθηκαν απ’ τις πλημμύρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 6 Δεκεμβρίου 1999 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 

-♦- 

Αριθ. 491 (9) 

Συμπλήρωση της 4565/99 απόφασης Νομάρχη Λακωνίας 
για έγκριση υπερωριακής απασχόλησης. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του άρθρου 25 παρ. 7 του Ν. 2738/99 
(ΦΕΚ.180/Α799). 

2. Τηναριθμ. 4565/6.12.99 απόφασή μας. 

3. Το γεγονός ότι εκτός των αναφερομένων στην από¬ 
φαση αυτή υπαλλήλων, για την αποκατάσταση των ζη¬ 
μιών που προξενήθηκαν στο Νομό μας από τις πλημμύ¬ 
ρες, εργάστηκαν υπερωριακά και οι κατωτέρω υπάλληλοι 
λόγω της ειδικότητάς τους, οι οποίοι εκ παραδρομής δεν 
συμπεριλήφθηκαν στην 4565/6.12.99 απόφασή μας, απο¬ 
φασίζουμε: 

Συμπληρώνουμε τη αριθ. 4565/6.12.99 απόφασή μας 
και συγκεκριμένα την παράγραφο (1) αυτής, στην οποία 
προσθέτουμε και τους παρακάτω υπαλλήλους της 
Δ/νσης Τεχνικών Υπηρεσιών, Πολ. Χωρ. και Περιβάλλο¬ 
ντος: 

α) Χονδρό Βασίλειο, του κλάδου Τ.Ε., Τεχνολόγων- 
Μηχ/γων 

β) Σερπάνο Πέτρο, του κλάδου Δ.Ε., Χειριστών 
Μηχ/των. 

γ) Σταυρόπουλο Δημήτριο, του κλάδου ΔΈ. Χειριστών 
Μηχ/των. 

δ) Ρούσα Στέφανο, του κλάδου Δ.Ε., Χειριστών 
Μηχ/των. 

ε) Κουτάκο Παναγιώτη, του κλάδου Δ.Ε., οδηγών 
αυτ/των. 

στ) Κακκαλή Τρύφωνα, του κλάδου Δ.Ε., οδηγών 
αυτ/των. 

ζ) Ψυχοπαίδα Δημήτριο, Χειριστή Μηχ/των, με 3/μηνη 
σύμβαση. 

η) Κατούνα Παναγιώτη, εργάτη, με 3/μηνη σύμβαση κα¬ 
θώς επίσης και τον Οδηγό αυτ/του της Δ/νσης Υγείας και 
Πρόνοιας Αγγελάκο Γεώργιο. 

Κατά τα λοιπά ισχύει ως έχει η αριθ. 4565/6.12.99 από¬ 
φασή μας. 

Από τις διατάξεις αυτής της απόφασης προκαλείται δα¬ 
πάνη ύψους 1.500.000 δρχ. εις βάρος του προϋπολογι¬ 
σμού της Νομαρχίας Λακωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 4 Φεβρουάριου 2000 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 

-♦- 

Αριθ. 3180/7.3.2000 (10) 

Αναμόρφωση επιτροπής για την εφαρμογή του Ν. 

2734/5.8.99 τεύχος Α'. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τον περί δημόσιας διοικήσεως Ν. 1232/82. 

2. Τον Ν. 1193/81 (ΦΕΚ 220/20.8.81 τ.Α') περί της εξ’ 
αφροδισίων νόσων προστασίας και ρυθμίσεως συναφών 
θεμάτων. 

3. Την αρ. πρ. 8211/8.3.99 (ΦΕΚ 198/Β/8.3.99) κοινή 
υπουργική απόφαση περί υποβολής σε θεραπεία και πα¬ 
ρακολούθηση αυτών που πάσχουν από αφροδίσια νοσή¬ 
ματα και του τρόπου διαφωτήσεωςτου κοινού επ’ αυτών, 
αποφασίζουμε: 


Συγκροτούμε επιτροπή 5/μελή για την εφαρμογή των 
προβλεπομένων από το 1 και 2 ως εξής: 

α. Εισαγγελέα Πρωτοδικών, ως Πρόεδρος. 

β. Δ/ντή Δ/νσης Υγείας της ΝΑΜ, ως εισηγητή. 

γ. Δ/ντή Αστυμ. Δ/νσης ή της Δ/νσης Ασφαλείας, ως μέ¬ 
λος και τους νόμιμους αναπληρωτές. 

δ. Νομαρχιακό Σύμβουλο με αναπληρωτή του, ως μέ¬ 
λος. 

ε. Υπάλληλο της Δ/νσης Υγιεινής, ως Γραμματέα της 
Επιτροπής. 

2. Έργο της επιτροπής είναι: 

α. Η γνωμάτευση περίτου ενδεδειγμένου ή μήτης αδεί- 
ας εγκατάστασης των χαρακτηρισμένων γυναικών εκδι- 
δόμενες με αμοιβή σύμφωνα με τους όρους - προϋποθέ¬ 
σεις απαγορεύσεων και περιορισμών που καθορίζονται 
με το νόμο 2734/99 και με κοινή υπουργική απόφαση που 
υπογράφουν η υπουργός Εσωτ. - Δημόσιας Διοίκησης και 
Αποκέντρωσης Βάσω Παπανδρέου, ο υπουργός Υγείας 
και Πρόνοιας Λ. Παπαδήμας, ο υπουργός Εθν. Οικονο¬ 
μίας και Οικονομικών Γ. Παπαντωνίου, ο υπουργός Δικαι¬ 
οσύνης Ε. Γιαννόπουλος και ο υπουργός Δημ. Τάξης Μ. 
Χρυσοχοίδης. 

β. Η χορήγηση αδείας, η πρόσληψη υπηρεσιακού προ¬ 
σωπικού από τις εκδιδόμενες γυναίκες σύμφωνα με τον 
Νόμο 2754/99. 

γ. Η έκφραση γνώμης επί των αιτήσεων αποχαρακτη¬ 
ρισμού των ανωτέρω γυναικών προκειμένου να εκδοθεί 
απόφαση από τον Νομάρχη σύμφωνα με τον Ν. 2754/99. 

Κάθε προηγούμενη σχετική απόφαση καταργείται. 

Η παρούσα θα δημοσιευθεί στην Εφημερίδα της Κυ¬ 
βερνήσεως. 

Βόλος, 7 Μαρτίου 2000 

Με εντολή Νομάρχη 
Ο Διευθυντής 
ΝΙΚ. ΒΕΤΣΙΚΟΣ 




4222 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί.^ 
β-ΙΤΙΗΐΙ: ννθβΠ133ΐθΓ @ θ1.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































